**A büntetés-végrehajtás országos parancsnokának
63/2015. (VIII.8.) OP**

***s z a k u t a s í t á s a***

***a fogvatartottak intézeten kívül történő előállításáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontjára tekintettel - figyelemmel a 26/2015. (III.31.) BVOP szakutasítással kiadott Biztonsági Szabályzat előírásaira - a fogvatartottak intézeten kívül történő előállítására vonatkozóan kiadom az alábbi szakutasítást.

1.  A szakutasítás hatálya a büntetés-végrehajtási intézetekre, intézményekre (a továbbiakban: intézetek) és azok személyi állományára terjed ki.

2.  A szakutasítás Mellékleteként kiadom az intézeten kívüli előállítási feladatok egységes végrehajtásáról szóló Módszertani útmutatót.

3.  A szakutasítást, valamint a Módszertani útmutatót az intézetek hivatásos állományú tagjai teljes terjedelemben, a közalkalmazottak és a munkaviszonyban álló személyek a munkájukhoz szükséges mértékben kötelesek ismerni és alkalmazni.

4.  A szakutasításban foglalt feladatok végrehajtására a személyi állományt fel kell készíteni, a speciális ismereteket igénylő végrehajtást rendszeresen, visszatérő jelleggel oktatni kell.

5.  Az intézetek a szakutasítás hatályba lépéséig végezzék el a helyi szabályozások felülvizsgálatát, szükség szerinti módosítását, a személyi állomány oktatását.

6.  Jelen szakutasítás 2015. augusztus 31-én lép hatályba.

7.  Hatályát veszti a büntetés-végrehajtás országos parancsnoka általános helyettesének 2-1/1/2004. (IK Bv. Mell. 12.) Opáh intézkedése, valamint a 9-6/23/2010. OPBFH körlevélben meghatározott feladatok.

**Csóti András bv.vezérőrnagy
országos parancsnok**